Rikunarita-ORG/Wikinium huggingface dataset:
# Dragon Ball Z

|  |
| --- |
| Dragon Ball Z |
| Watak Utama Dragon Ball Z (Anime) |
| Genre | Shonen / aksi |
| Anime |
| Pengarah | Daisuke Nishio Osamu Kasai |
| Studio | Toei Animation |
| Penyiaran Asal | Fuji TV |
| Penyiaran Lain |  TV2  Indosiar  Funimation  Spacetoon |
| Dikeluarkan pada | 26 April 1989 – 31 Januari 1996 |

**Dragon Ball Z** (ドラゴンボールZ, *Doragon Bōru Zetto*)) ialah anime yang banyak memenangi anugerah dan merupakan adaptasi daripada separuh kedua ataupun 26 jilid terakhir manga Dragon Ball yang dikarang oleh Akira Toriyama, menjadikannya susulan kepada anime Dragon Ball. Huruf 'Z' asalnya dibubuh pada tajuk oleh Toriyama bagi anime, untuk menandakan anime ini sebagai bahagian penamat siri Dragon Ball.

Siri ini mengisahkan pengembaraan Goku yang dewasa bersama sahabat handainya untuk mempertahankan Bumi dan palnet-planet lain daripada ancaman pelbagai penyangak. Sementara anime Dragon Ball yang asal mengikuti kisah Goku dari zaman kanak-kanak sehingga dewasa, Dragon Ball Z ialah kesinambungan zaman dewasanya, dan pada masa yang sama berselari dengan perkembangan dua orang anaknya, Gohan dan Goten. Perbezaan antara kedua-dua siri ini juga amat ketara kerana kisah Dragon Ball Z bernada lebih dramatik dan serius berbanding anime asalnya.

Pada Februari 2009, Toei Animation telah mengumumkan bahawa siri Dragon Ball Z akan ditayangkan semula sebagai sebahagian daripada sambutan ulang tahun ke-20 siri asal Dragon Ball Z. Dikenali sebagai *Dragon Ball Kai*, ia menjalani proses animasi semula untuk siaran HDTV, menampilkan lagu pembukaan dan penamat yang dikemaskini serta rakaman suara menggunakan seiyu asal.
# Gucci

Gucci|  |
|  |
| Nama asli | Gucci  |
| Dinamakan sempena | Guccio Gucci  |
| Jenis/bentuk sah | Anak syarikat |
| Industri | Fesyen |
| Ditubuhkan | 1921 (1921) |
| Pengasas | Guccio Gucci |
| Ibu pejabat | Florence, Itali |
| Tokoh penting | Marco Bizzarri (CEO) Alessandro Michele (Pengarah Kreatif) |
| Keluaran | Pakaian, luxury good, leather goods  |
| Hasil | US$4.3 bilion (2016) |
| Bilangan kakitangan | 20,711 (2022)  |
| Syarikat induk | Kering |
| Tapak web | www.gucci.com

---

         |
| sunting · sunting di WikidataLihat pendokumenan templat ini |

**Gucci** ialah sebuah jenama fesyen dan barangan mewah Itali. Gucci diasaskan oleh Guccio Gucci di Florence pada tahun 1921. Gucci menjana €4.2 bilion pendapatan di seluruh dunia pada tahun 2008 menurut *BusinessWeek* dan menduduki kedudukan ke-41 dalam carta tahunan "Global 100 Brands" 2009 yang dicipta oleh Interbrand; ia mengekalkan kedudukan dalam indeks Interbrand 2014. Gucci juga merupakan jenama terlaris keluaran negara itu.

Syarikat ini mengendalikan kira-kira 278 buah butik secara langsung di seluruh dunia pada September 2009; ia memborong produknya melalui francais dan gedung membeli-belah kelas atasan. Pada tahun 2013, jenama ini bernilai AS$ 12.1 bilion, dengan jualan AS $ 4.7 bilion. Dalam senarai Jenama Paling Bernilai Dunia *Forbes*, Gucci menduduki tempat ke-38 jenama paling berharga, dengan nilai jenama $ 12.4 bilion pada Mei 2015. Sehingga Januari 2015, pengarah kreatifnya ialah Alessandro Michele.

## Pautan

* Viale Bligny

## Rujukan

## Pautan luar

* Tapak sesawang rasmi
* Y2k aesthetic
* Fashion aesthetics 2025 guide
# Sarjana Muda Sastera

| Ijazah Sarjana Muda Sastera |
| --- |
| Ijazah Sarjana Muda Sastera daripada Universiti Northwestern |
| Akronim | BAAB |
| Jenis | Ijazah Sarjana Muda |
| Tempoh peperiksaan | Tiga atau empat tahun, bergantung pada negara |

**Ijazah Sarjana Muda Sastera** (disingkatkan **BA** atau **AB**; daripada bahasa Latin *baccalaureus artium*, *baccalaureus in artibus*, atau *artium baccalaureus*) ialah ijazah sarjana muda yang dianugerahkan kepada pelajar bagi program prasiswazah dalam bidang sastera liberal, atau dalam sesetengah kes, bidang lain.

Tempoh pengajian bagi ijazah Sarjana Muda Sastera biasanya mengambil masa tiga atau empat tahun, bergantung kepada negara dan institusi.

* Tempoh memperoleh ijazah biasanya mengambil masa lima tahun atau lebih di Argentina, Brazil, Chile dan Peru.
* Tempoh memperoleh ijazah biasanya mengambil masa empat tahun di Afghanistan, Armenia, Azerbaijan, Bangladesh, Belgium, Brunei, Bulgaria, Kanada (kecuali Quebec), China, Republik Czech, Mesir, Finland, Georgia, Ghana, Greece, Hong Kong, Hungary, Indonesia, Iran, Iraq, Ireland, Jamaica, Jepun, Kazakhstan, Kenya, Kuwait, Latvia, Lebanon, Lithuania, Malaysia, Mexico, Mongolia, Myanmar, Nepal, Belanda, Nigeria, Pakistan, Filipina, Qatar, Rusia, Arab Saudi, Scotland, Serbia, Singapura, Slovakia, Slovenia, Afrika Selatan, Korea Selatan, Sepanyol, Sri Lanka, Sweden, Taiwan, Thailand, Turki, Ukraine, Amerika Syarikat dan Zambia.
* Tempoh memperoleh ijazah biasanya mengambil masa tiga tahun di Albania, Algeria, Australia, Austria, Bosnia dan Herzegovina, Croatia, Denmark, Estonia, Perancis, Jerman, Iceland, India, Israel, Itali, Montenegro, Malta, New Zealand, Norway, Poland, Portugal, wilayah Kanada di Quebec, Afrika Selatan (bagi sesetengah ijazah), Switzerland, United Kingdom (kecuali Scotland), serta beberapa negara dalam Kesatuan Eropah. Di Bangladesh, China, Indonesia, Nigeria, Pakistan dan Rusia, kursus BA selama tiga tahun (peringkat bersekutu) juga ditawarkan. Ijazah sarjana muda tiga tahun biasanya tidak melayakkan pemegangnya untuk kemasukan ke program pascasiswazah di negara lain yang mensyaratkan ijazah sarjana muda empat tahun sebagai prasyarat standard.

## Lihat juga

* Sarjana Muda Undang-undang
* Sarjana Muda Sains
* Sarjana

## Rujukan

## Pautan luar

Templat:Academic degrees
# Pengecam objek digital

Pengecam objek digital|  |
| Akronim | DOI |
| Diperkenalkan | 2000 (2000) |
| Pertubuhan diuruskan | International DOI Foundation |
| Contoh | 10.1000/182 |
| Laman web | www.doi.org/the-identifier/what-is-a-doi/ |

**Pengecam objek digital** (bahasa Inggeris: *digital object identifier*, **DOI**) merupakan rentetan aksara ("pengecam digital") yang digunakan untuk mengenal pasti sesuatu objek secara unik seperti dokumen elektronik. Metadata tentang objek itu disimpan bersempena dengan nama DOI itu dan metadata ini boleh merangkumi lokasi, seperti URL, di mana objek itu boleh ditemui. DOI bagi dokumen itu adalah kekal, sedangkan lokasinya dan metadata yang lain boleh berubah. Merujuk kepada sesuatu dokumen dalam talian dengan DOI menyediakan pemautan yang lebih utuh berbanding sekadar memautkannya dengan URL-nya, kerana sekiranya URL-nya berubah, pihak penerbit cuma perlu mengemaskinikan metadata untuk DOI itu untuk berpautan dengan URL yang baru.

Pertubuhan-pertubuhan yang memuaskan kewajipan kontrak sistem DOI serta sudi membayar untuk menjadi anggota sistem tersebut boleh menetapkan DOI sendiri. Sistem DOI dilaksanakan menerusi sebuah persekutuan lembaga-lembaga pendaftaran yang diselaraskan oleh Yayasan DOI Antarabangsa, yang memajukan dan mengawal sistem tersebut. Sistem DOI telah dimajukan dan dilaksanakan dalam pelbagai aplikasi penerbitan sejak tahun 2000; menjelang akhir April 2011, lebih daripada 50 juta nama DOI telah ditentukan oleh kira-kira 4,000 pertubuhan. Sistem DOI menganggotai Handle System.

## Lihat juga

* arXiv
* Bibcode
* DataCite
* Identiti digital
* Piawaian Metadata
* Pengecam objek
* ORCID
* PMID
* Publisher Item Identifier (PII)
* Permalink
* Scientific literature
* Universally Unique Identifier (UUID)

## Rujukan

## Pautan luar

* Tapak sesawang rasmi
* Short DOI – Perkhidmatan Yayasan DOI untuk menukarkan DOI yang panjang kepada persamaan yang lebih pendek
* Factsheet: DOI System and Internet Identifier Specifications
* CrossRef DOI lookup